જન્મોત્સવે રાત્રે મુખ્યસભામાં શ્રીકૃષ્ણ ભગવાન સમક્ષ મહાઅન્નકૂટ રચવામાં આવશે અને મહાઆરતી ઉતારવામાં આવશે. બી. એ. પી. એસ. સ્વામિનારાયણ મંદિરે સવારે ૮:૦૦ થી ૯:૩૦ સુધી યોગીસભાગૃહ ખાતે સંસ્થાના વિદ્વાન સંતોની કથાવાર્તા હરિભક્તોને આધ્યાત્મિક પ્રગતિના સોપાન સર કરાવી રહી છે જેમાં આજે તારીખ ૩-૯-૨૦૧૮, સોમવારથી ૯-૯-૨૦૧૮, રવિવાર સુધી પૂજ્ય નારાયણચરણ સ્વામી જેમણે વર્ષો સુધી પરમ પૂજ્ય પ્રમુખસ્વામી મહારાજના સેવક સંત તરીકે સેવાઓ કરેલી છે તેઓ ‘પ્રમુખ ચરિતમ’ વિષય પર પ્રમુખસ્વામી મહારાજના પ્રસંગોનું રસપાન કરાવશે.